JayVeeDee: Eingin kundi stjala credit kort, tíbetur JayVeeDee: men telefon nr og navn, bleiv massar av leaked. JayVeeDee: ah nvm, email bleiv leakað, ikki navn. JayVeeDee: men nr bleiv ikki heilt leaka, tí nøkur tøl í tlf nummarinum er goymt Oblimix: Burdu gjørt eina Føroyska Discord servara Oblimix: Eitt kjatt program sum kann taka yvir TS og skype. Riggar væl, og nógv á twitch brúka tað. Tað komandi DOOM spælið er sett til at koma út um nakrar mánaðir, og vit hava higartil fingið nøkur fá innlit í hesa nýggjastu útgávuna av ikoniska røðini. Fyrsta DOOM spælið kom út í 1993, fleiri enn tjúgu ár síðani. Tað seinasta spælið var DOOM 3, og hetta víkti nakað frá tí upprunaliga gameplay. Meðan fyrstu spølini vóru ógvuslig og gingu skjótt fyri seg, riggaði tríarin mest sum eitt horror-survival spæl, har tú m. a. noyddist at velja millum at hava títt vapn ella tína lummalykt frammi. Tað komandi spælið, sum bert eitur DOOM, sær út til at fara aftur til røturnar við skjótum, ógvusligum og yvirdrivnum gameplay. Tú sært tann nýggjasta trailer niðanfyri. DOOM kemur út tann 13. mai til Windows, PlayStation 4 og Xbox One. Søgan úr Mirror's Edge Catalyst so smátt víst fram Mirror's Edge er eitt av teimum frískaru innleggunum hjá EA í longri tíð. Spælið setur teg í skógvarnar hjá Faith, ein "runner" í einum framtíðarheimi har alt er stýrt av einum sterkum sentralum stati. Faith berjist móti hesum statinum, og rennur runt um kliniskt innrættaða býin við loyniligum boðum. Hóast tað var meiningin at Mirror's Edge skuldi verða ein trilogi, so er einki nýtt komið út síðani upprunaliga spælið varð útgivið í 2008. Longu í 2009 bleiv tað sagt, at Mirror's Edge 2 var í gerð, men tað tók leingi áðrenn nakað nýtt var víst fram. Men í fjør fingu vit ein gameplay trailer, sum vísti okkum tað komandi Mirror's Edge Catalyst. Nú er komin ein meira søgu-fokuseraður trailari, har vit síggja Faith saman við øðrum runners gera upp við sterilu framtíðina. Tú sært hendan nýggja trailer niðanfyri. Mirror's Edge Catalyst kemur út í mai til Windows, PlayStation 4 og Xbox One. Tað eru skjótt tvey ár síðani, at Hearthstone varð útgivið av Blizzard. Síðani tá eru komnar ymsar nýggjar uppdateringar við nýggjum kortum og funktiónum, men nú kemur ein av størstu uppdateringum higartil. Hon inniheldur fleiri broytingar og nýggjar funktiónir. Tey størstu tíðindini fyrst: fleiri deck slots! Síðani spælið kom út, hava spælarar brokkað seg um at tú bara kanst hava upp til nýggju decks goymdar í senn, sum altso verður brúkt upp um tú hevur ein deck fyri hvønn class. Hetta verður nú hækkað til 18! Men tað sum kemur at hava størst ávirkan á framtíðina hjá Hearthstone er tann nýggji Standard formaturin. Frá nú av verða tveir mátar at spæla Hearthstone uppá: Standard og Wild. Í Standard formatinum sleppur tú ikki at brúka øll tíni kort. Spælið verður nemliga avmarkað til bert tey kortini, sum vórðu útgivið innan seinastu tvey árini til eina og hvørja tíð. Undantakið eru tey kortsettini sum kennast sum Basic og Classic. Altso verður tað skjótt ikki loyvt at brúka kort úr Curse of Naxxramas ella Goblins vs. Gnomes. Hitt formatið verður sum tað vit kenna í dag, har tú kanst brúka øll kort sum nakrantíð eru útgivin. Tað kemur at eita Wild, og tað er tí at tað verða nógv fleiri ting sum kunnu henda, tá ið nógv fleiri kort kunnu brúkast. Formatið sum verður brúkt í officiellum Hearthstone kappingum hjá Blizzard verður Standard. First-person skjótispøl vilja ofta ikki geva tær alt for langa tíð at hugsa, men SUPERHOT fer mótsattan veg. Spælið er nemliga skrúvað saman soleiðis, at tíðin bara gongur um tú flytir teg. Tað vil siga, at um tú stendur still/ur, so gera tínir fíggindar tað eisini, og kúlur frá vápnum verða hangandi í luftini. Soleiðis roynir SUPERHOT at blanda strategiskt yvirlit við hektiskt action. Spælið varð fyrst skapt í einari primitivari útgávu til eitt gamejam tiltak, og hevur síðani tá fingið næstan tvær milliónir krónir gjøgnum eina Kickstarter kampagnu. Spælið kom í beta í fjør, og nú hava vit endiliga fingið ein útgávudato. Nýggi trailer fyri spælið avdúkar, at SUPERHOT verður útgivið tann 25. februar til PC. Tað kemur til Xbox One nakrar vikur seinni. Tú sært hendan nýggjan trailer niðanfyri. Twilight Princess fær eitt HD remaster til Wii U Tað eru tíggju ár síðani, at The Legend of Zelda: Twilight Princess kom út til GameCube og Wii. Spælið varð væl móttikið, og serliga røst fyri sínum eitt sindur meira seriøsa stíli, sum vendi sær til eitt sindur eldri fjepparar og var óvanligt í røðini higartil. Nú verður spælið endurútgivið í einari HD útgávu til Wii U. Tað gongur fyri seg hundrað ár aftaná Ocarina of Time, og aftur spælir tú ein ungan drong við navninum Link sum verður tveittur út á eitt ævintýr at bjarga heimin. FaceIt fær eina íløgu á 100 milliónir krónir Kompetitiv spøl sum Counter-Strike: Global Offensive og League of Legends hava ofta eina innbygda matchmatching funktión, sum fyrireikar ein dyst fyri teg. Men tað er ikki altíð nokk fyri teir mest seriøsu spælararnar. FaceIt er ein platformur gjørdur til tey sum taka sítt spæl eitt sindur meira alvorligt. Á FaceIt kanst tú spæla við í kappingum og kompetitivum dystum, og FaceIt siga at teirra tænasta verður brúkt av fleiri enn 3,5 milliónum brúkarum. Ein so stórur brúkaraskarði lønar seg. Síðsta ár fekk FaceIt eina íløgu áljóðandi tvær milliónir dollarar, altso umleið 14 milliónir krónir. Nú fær fyritøkan enn eina íløgu, hesuferð á 15 milliónir dollarar, sum svarar til yvir 100 milliónir krónir. Hetta verður brúkt til at vaksa um teirra starvsfólkatal og at menna víðari avtalur við spæl-mennarar og aðrar partar. Street Figher V kemur út tann 16. februar til PC og PlayStation 4, og spælið vísir seg at fara at hava eina søgu. Higartil hava vit sæð onkrar figurar blíva avdúkaðar, so sum Ken, men nú hava vit fingið ein trailer fyri søguna í spælinum. Tá ið spælið kemur út, hevur tað eina røð av Character Stories, sum altso varpa ljós á søguna tá teimum ymsu figurunum hvør sær. Seinni kemur ein "Cinematic Story Expansion", sum altso verður sín heilt egna søga fortald gjøgnum cutscenes. Hendan søgan verður útgivið nakað aftaná launch við einari ókeypis uppdatering. Tú sært ein trailer fyri Cinematic Story Expansion hjá Street Fighter 5 niðanfyri. Ein filmskapari hevur fylgt IdrA, ein av kendastu StarCraft spælarunum í okkara parti av heiminum. Hann hevur dokumenterað hansara leið gjøgnum eina stóra altjóða kapping sum gekk fyri seg í 2011, har IdrA var uppi ímóti. Amerikanarin Gregory Fields er betri kendur sum IdrA, navnið hann brúkar í StarCraft heiminum, har hann hevur kappast síðani upprunaliga StarCraft. Hann hevur búð í Korea gjøgnum langa tíð, har hann hevur kappast og trenað við tjóðini sum stendur suverent sterkast í StarCraft. Hetta er eisini narrativið aftanfyri nýggja dokumentarfilmin The Foreigner. Vit fylgja IdrA, serliga í kontrast til Koreanarar sum annars dominera hesa og aðrar kappingar. Tað er tó løgi at síggja ein film um nakað sum hendi fyri fimm árum síðani, men tað er enn eitt áhugavert innlit í StarCraft heimin og nakrar av persónligheitunum í honum. Tú sært The Foreigner niðanfyri.